বইয়ের শেষ দুটি অংশের নাম হচ্ছে যথাক্রমে Fertile Soil এবং It’s Supposed to Be Fun to Work Here। উর্বর জমিতে যেমন সোনালী ফসল হেসে ওঠে, তেমনি সঠিক ও সুন্দর কাজের পরিবেশে প্রোগ্রামাররাও অনেক ভালোভাবে তাদের কাজ সম্পন্ন করতে পারে। আর এই পরিবেশ এমনি এমনি গড়ে ওঠে না, তার জন্য চাই সেই প্রতিষ্ঠানের সচেতন চেষ্টা। যদিও ইঞ্জিনিয়ারিং ম্যানেজার একটি প্রতিষ্ঠানের মাঝারি পর্যায়ের মানুষ, তারপরও তার হাতে অন্তত তার নিজের দলের জন্য কিছু করার ক্ষমতা থাকে, অন্য দলগুলোকেও প্রভাবিত করার সম্ভাবনা থাকে। তাই সেই চেষ্টা চালিয়ে যাওয়ার কিছু উপায় বাতলে দেওয়া হয়েছে এই অংশগুলোর বিভিন্ন অধ্যায়ে।